CELEX: 52009XX0609(01)
Language: sk
Date: 2009-03-05 00:00:00
Title: Rozhodnutie č. 128 z  5. marca 2009 o začatí konania vo veci udelenia povolenia na vyhľadávanie a prieskum podzemných prírodných zdrojov ropy a zemného plynu v súlade s článkom 2 ods. 1 bodom 3 zákona o podzemných prírodných zdrojoch v bloku 1-7 Tarnak nachádzajúcich sa v oblastiach Pleven a Vratsa a oznámenie týkajúce sa plánovaného výberového konania vo veci udelenia povolenia

9.6.2009   
            
            
               SK
            
            
               Úradný vestník Európskej únie
            
            
               C 130/8
            
         
      ROZHODNUTIE č. 128
   z 5. marca 2009
   o začatí konania vo veci udelenia povolenia na vyhľadávanie a prieskum podzemných prírodných zdrojov ropy a zemného plynu v súlade s článkom 2 ods. 1 bodom 3 zákona o podzemných prírodných zdrojoch v bloku 1-7 „Tarnak“ nachádzajúcich sa v oblastiach Pleven a Vratsa a oznámenie týkajúce sa plánovaného výberového konania vo veci udelenia povolenia
   2009/C 130/06
   RADA MINISTROV
   ROZHODLA
   Podľa článku 5 ods. 2, článku 42 ods. 1 bodu 1 a článku 44 ods. 3 zákona o podzemných prírodných zdrojoch a so zreteľom na článok 4 ods. 2 bod 16 a článok 1 bod 24a zákona o energetike,
   RADA MINISTROV ROZHODLA:
   
               1.
            
            
               začať konanie vo veci udelenia povolenia na vyhľadávanie a prieskum ropy a zemného plynu v bloku 1-7 „Tarnak“, s rozlohou 253,39 km2 a súradnicami hraničných bodov 1 až 15 v súlade s prílohou;
            
         
               2.
            
            
               oznámiť, že udelenie povolenia podľa bodu 1 bude vychádzať z výberového konania;
            
         
               3.
            
            
               stanoviť, že obdobie, na ktoré sa vzťahuje povolenie na vyhľadávanie a prieskum, bude trvať 5 rokov odo dňa, kedy zmluva o vyhľadávaní a prieskume nadobudne platnosť, pričom toto obdobie sa podľa článku 31 ods. 3 zákona o podzemných prírodných zdrojoch môže predĺžiť;
            
         
               4.
            
            
               výberové konanie vo veci udelenia povolenia podľa bodu 1 sa uskutoční 150. deň odo dňa uverejnenia tohto rozhodnutia v Úradnom vestníku Európskej únie, v budove Ministerstva hospodárstva a energetiky, ul. Triaditza č. 8, Sofia;
            
         
               5.
            
            
               dokumentáciu k výberovému konaniu je možné zakúpiť do 17.00 hod. 120. dňa odo dňa uverejnenia tohto rozhodnutia v Úradnom vestníku Európskej únie;
            
         
               6.
            
            
               oznámenia o účasti na výberovom konaní je potrebné predložiť do 17.00 hod. 130. dňa odo dňa uverejnenia tohto rozhodnutia v Úradnom vestníku Európskej únie;
            
         
               7.
            
            
               žiadosti o účasť na výberovom konaní je potrebné predložiť do 17.00 hod. 144. dňa odo dňa uverejnenia tohto rozhodnutia v Úradnom vestníku Európskej únie;
            
         
               8.
            
            
               na výberovom konaní sa nevyžaduje fyzická prítomnosť účastníkov;
            
         
               9.
            
            
               cena dokumentácie k výberovému konaniu je stanovená na 500 BGN (500 bulharských levov). Dokumentáciu k výberovému konaniu možno zakúpiť počas obdobia stanoveného v bode 5 v miestnosti č. 802 na Ministerstve hospodárstva a energetiky, ul. Triaditza č. 8, Sofia;
            
         
               10.
            
            
               účastníci výberového konania musia spĺňať požiadavky uvedené v článku 23 ods. 1 zákona o podzemných prírodných zdrojoch;
            
         
               11.
            
            
               žiadosti účastníkov o účasť na výberovom konaní sa budú posudzovať na základe navrhnutých pracovných programov, nástrojov na ochranu životného prostredia a nástrojov odborného vzdelávania, bonusov, a takisto na základe ich manažérskych a finančných spôsobilostí;
            
         
               12.
            
            
               výška zábezpeky za účasť na výberovom konaní je stanovená na 10 000 BGN (10 000 bulharských levov) a mala by sa uhradiť na bankový účet Ministerstva hospodárstva a energetiky pred uplynutím lehoty uvedenej v bode 6 tak, ako sa uvádza v dokumentácii k výberovému konaniu;
            
         
               12.1.
            
            
               v prípade zamietnutia žiadosti uchádzača o účasť na výberovom konaní sa mu zábezpeka vráti do 14 dní odo dňa, kedy dostal oznámenie o zamietnutí;
            
         
               12.2.
            
            
               úspešnému uchádzačovi sa zábezpeka nevráti, ale zábezpeky všetkých ostatných uchádzačov sa vrátia do 14 dní od uverejnenia rozhodnutia Rady ministrov o udelení povolenia na vyhľadávanie a prieskum v Úradnom vestníku Bulharskej republiky;
            
         
               13.
            
            
               oznámenia o účasti na výberovom konaní a návrhy uchádzačov týkajúce sa podmienok výberového konania by sa mali predložiť Ministerstvu hospodárstva a energetiky, ul. Triaditza č. 8, Sofia V BULHARSKOM JAZYKU v súlade s požiadavkami článku 46 zákona o podzemných prírodných zdrojoch;
            
         
               14.
            
            
               žiadosti o účasť na výberovom konaní by mali byť v súlade s požiadavkami a podmienkami uvedenými v dokumentácii k výberovému konaniu;
            
         
               15.
            
            
               výberové konanie sa môže uskutočniť aj vtedy, ak je naň pripustený len jeden uchádzač;
            
         
               16.
            
            
               minister hospodárstva a energetiky je splnomocnený na:
            
         
               16.1.
            
            
               zaslanie znenia tohto rozhodnutia na uverejnenie v Úradnom vestníku Európskej únie a v Úradnom vestníku Bulharskej republiky a takisto na webovej stránke Rady ministrov;
            
         
               16.2.
            
            
               vymenovanie výboru na zorganizovanie a vedenie výberového konania;
            
         
               17.
            
            
               odvolania voči tomuto rozhodnutiu sa môžu podávať na Najvyšší správny súd do 14 dní od jeho uverejnenia v Úradnom vestníku Európskej únie.
            
         
      
         
            Za Predsedu Vlády
         
         Meglena PLUGCHIEVA
         
      
      
         
            Za Hlavného Tajomníka Rady Ministrov
         
         Veselin DAKOV
         
      
      
         Za správnosť
         
            Vedúci Úradu Vlády
         
         Veselin DAKOV
         
      
   
   
      PRÍLOHA
      
         ZOZNAM SÚRADNÍC HRANIČNÝCH BODOV BLOKU 1-7 TARNAK
      
      Zemepisné súradnice (systém súradníc: 1942):
      
                  1.
               
               
                  43° 30′ 59,664″ N
               
               
                  23° 48′ 00,012″ E
               
            
                  2.
               
               
                  43° 31′ 00,000″ N
               
               
                  23° 52′ 00,000″ E
               
            
                  3.
               
               
                  43° 28′ 00,000″ N
               
               
                  23° 52′ 00,000″ E
               
            
                  4.
               
               
                  43° 28′ 00,000″ N
               
               
                  23° 57′ 48,000″ E
               
            
                  5.
               
               
                  43° 28′ 32,000″ N
               
               
                  23° 57′ 48,000″ E
               
            
                  6.
               
               
                  43° 28′ 32,000″ N
               
               
                  24° 00′ 02,000″ E
               
            
                  7.
               
               
                  43° 29′ 03,000″ N
               
               
                  24° 00′ 02,000″ E
               
            
                  8.
               
               
                  43° 29′ 03,000″ N
               
               
                  24° 08′ 17,000″ E
               
            
                  9.
               
               
                  43° 26′ 42,000″ N
               
               
                  24° 08′ 17,000″ E
               
            
                  10.
               
               
                  43° 26′ 42,000″ N
               
               
                  24° 12′ 04,000″ E
               
            
                  11.
               
               
                  43° 22′ 59,880″ N
               
               
                  24° 12′ 04,000″ E
               
            
                  12.
               
               
                  43° 22′ 59,880″ N
               
               
                  24° 00′ 00,000″ E
               
            
                  13.
               
               
                  43° 25′ 59,880″ N
               
               
                  24° 00′ 00,000″ E
               
            
                  14.
               
               
                  43° 25′ 59,880″ N
               
               
                  23° 48′ 00,000″ E
               
            
                  15.
               
               
                  43° 30′ 59,664″ N
               
               
                  23° 48′ 00,012″ E